**Seuran vastuu koronaviruksen leviämisen ehkäisyssä**

* Yleisiä suosituksia hyvästä käsi- ja yskimishygieniasta sekä siivouksesta noudatetaan.
* Harjoituksissa pidetään 1-2 metrin turvavälit aina kun mahdollista

→ kontaktia on vain niissä harjoituksen osissa, joissa se on välttämätöntä, esim. liikkeissä avustaminen turvallisuussyistä.

* Suunnittelemme ryhmien toimintaa ja siirtymistä harjoitustiloihin niin, ettei kontaktia syntyisi muiden tiloissa mahdollisesti toimivien ryhmien kanssa.

→ Lopetamme tunnit 5 minuuttia ennen tunnin varsinaista päättymisaikaa, jotta edellinen ryhmä ehtii poistua tunnilta rauhassa ulos.

→ Ryhmiä ohjeistetaan saapumaan paikalle vasta harjoitusajan alkaessa ja välttämään treenitiloissa ylimääräistä oleskelua.

→ Vältämme pukuhuoneita ja ohjeistamme ryhmiä saapumaan paikalle täytettyjen vesipullojen kanssa ja harjoitusvaatteet valmiiksi päällä.

* Ohjaajat/valmentajat huolehtivat etäisyyksistä ja tarvittaessa osallistujien määrää rajataan.
* Mikäli tunneilla käytetään yhteisiä välineitä tai telineitä, ne desinfioidaan käytön jälkeen mahdollisuuksien mukaan.
* Mikäli seuran tiloihin tai toimintaan liittyen jäljitetään positiivinen koronavirustartunta ja seuran jäsenellä on mahdollinen altistus virukselle, on seura yhteydessä paikalliseen tartuntatautiviranomaiseen lisäohjeiden saamiseksi.